Sablauskiai

pisi
Sablauskiai (žemaidi Sablauskē) on küla Leedus Akmenė rajoonis Naujoji Akmenė maavallas.

Küla asub Dabikinė jõe kaldal Venta ja Naujoji Akmenė vahelise raudtee ääres. Jõel asuv Sablauskiai paisjärv jääb osaliselt Sablauskiai külla, sinna suubub Šventupyse jõgi.

Külas on algkool ja raamatukogu. Tegutseb külaselts.

XIX sajandil asus seal mõis, mille maadele küla kujunes. Teise maailmasõja järel tegutsesid külas Leedu metsavennad. Kättemaksuks tapsid või pagendasid Nõukogude võimud 56 küla elanikku. Maaparandustööde tõttu asus palju ümbruskonna inimesi hävitatud üksiktaludest Sablauskiaisse elama. 1975. aastal valmis Sablauskiai paisjärv. 2004. aastal liideti Sablauskiaiga osa naaberküla Šventupiai maid.

Muinsuskaitse all on Sablauskiai vana kalmistu kompleks, kuhu kuuluvad peale kalmistu veel kolm tulpkabelit.Sablauskių kaimo senųjų kapinių kompleksas Kalmistu ümber on kiviaed. Selle lõunaküljel asub kahest betooni valatud kividest tulbaga kahe poolega metallvärav. Säilinud on mitmed hauatähised.Sablauskių kaimo senųjų kapinių komplekso senosios kapinės Esimene betoonist postamendiga tulpkabel püstitati Antanas Kiudulase raha eest 1936. aastal. Tulpkabelisse paigutati algul mitu väärtuslikku skulptuuri, mis hiljem viidi Leedu Kunstimuuseumi ja kabelisse tehti neist koopiad. Kujud läksid aga kaduma ja neid pole tänini leitud.1938 Sablauskių kaimo senųjų kapinių komplekso koplytstulpis I Teine tulpkabel on puust ja valmis 1886. aastal. Ka seal asunud skulptuurid viidi 1977. aastal Leedu Kunstimuuseumi, ent erinevalt esimesest tulpkabelist on sealsed koopiad säilinud.Sablauskių kaimo senųjų kapinių komplekso koplytstulpis II Kolmas tulpkabel on tellistest ja selle valmistas 1911. aastal Antanas Žukauskas. Seda kaunistavad igal küljel valgeks lubjatud nišid. Sealsed skulptuurid viidi Leedu Kunstimuuseumi 1975. aastal, ent nende koopiad olid 1981. aastaks kabelist kadunud.Sablauskių kaimo senųjų kapinių komplekso koplytstulpis III

 Elanike arv 

<tr valign=top><td>
 220 (1902)
 311 (1923)
 329 (1959)
 324 (1970)
 290 (1979)
<td>
 370 (1986)
 387 (1989)
 477 (2001)
 422 (2011)
 313 (2021)

 Viited 

 Välislingid 

 Küla Akmenė piirkonna entsüklopeedias
Küla portaalis vietoves.Lt

Kategooria:Akmenė rajooni külad